text: Liget kan have ligget i bolig i flere måneder
  12 januar 2015 kl. 13.35
  Liget af den 63-årig mand, som blev fundet dræbt i sin bolig på Umanakvej i Esbjerg kan have ligget i huset siden oktober. En obduktion mandag eftermiddag skal afgøre dødstidspunktet nærmere.
  
  Vicepolitiinspektør Bent Thuesen bekræfter overfor TV SYD, at politiet i længere tid har søgt den 63-årige, som venner og bekendte ikke har kunnet få kontakt med siden oktober.
  - I offerets vennekreds og hans familie har man søgt ham siden før jul, siger han til TV SYD. De har også forsøgt at kontakte ham telefonisk ? men det har ikke været muligt. Og på den baggrund rettede vi så henvendelse på adressen i går eftermiddag.
  På 1. sal lå liget af den 63-årige indpakket i plastik. Den 21-årig søn var til stede i huset ? og han blev anholdt og sigtet for drab.
  Obduktionen og den videre efterforskning skal afgøre, hvornår den 63-årig sidst har været i live, siger Bent Thuesen til TV SYD.
  